EkBass/fiwiki-20250220-pages-articles huggingface dataset:
Kerstin Stegemann

Kerstin Stegemann (s. 29. syyskuuta 1977) on saksalainen jalkapalloilija, pelipaikaltaan puolustaja. Hän on pelannut Saksan maajoukkueessa 191 ottelua ja tehnyt niissä kahdeksan maalia. Stegemann esiintyi ensimmäisen kerran Saksan maajoukkueessa 17-vuotiaana huhtikuussa 1995. Hän on voittanut maailmanmestaruuden vuosina 2003 ja 2007 sekä Euroopan-mestaruuden vuosina 1997, 2001, 2005 ja 2009. Hän saavutti olympiapronssia vuosina 2000, 2004 ja 2008. Seuratasolla Stegemann edustaa FSV Gütersloh 2009:ää. Vuonna 2000 hän voitti Saksan mestaruuden FCR 2001 Duisburgin joukkueessa. == Lähteet == * Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1977 syntyneet Luokka:Elävät henkilöt
Ferrari 166

pienoiskuva|Ferrari 166MM Barchetta Ferrari 166 on italialaisen autovalmistaja Ferrarin vuosina 1948–1953 valmistama automalli. ==Formula 1 -tulokset== Kausi Talli Moottori Renkaat Kuljettajat 1 2 3 4 5 6 7 8 Pisteet 1950 Ferrari Ferrari V12 GBR MON 500 SWI BEL FRA ITA 0 Raymond Sommer Kesk. 1951 Ecurie Espadon Ferrari V12 SWI 500 BEL FRA GBR GER ITA SPA 0 Peter Stæchelin DNP Luokka:Ferrarin Formula 1 -autot
Linda Bresonik

Linda Bresonik (s. 7. joulukuuta 1983 Essen) on saksalainen jalkapalloilija, pelipaikaltaan keskikenttäpelaaja. Hän on pelannut naisten maajoukkueessa 84 maaottelua ja tehnyt niissä kahdeksan maalia. Hän on voittanut maailmanmestaruuden vuosina 2003 ja 2007 sekä Euroopan-mestaruuden vuosina 2001 ja 2009. Pekingin 2008 olympialaisissa hän saavutti pronssia. Bresonikin ammattilaisseurana oli vuoteen 2005 FCR 2001 Duisburg. Sen jälkeen hän on pelannut SC 07 Bad Neuenahrissa ja SG Essen-Schönebeckissä mutta palasi vuonna 2008 Duisburgiin. Vuodesta 2012 lähtien hän on edustanut ranskalaista Paris Saint-Germainia. == Lähteet == * Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1983 syntyneet Luokka:Elävät henkilöt
Gustaf von Essen

Gustaf Robert von Essen (3. marraskuuta 1882 Jepua – 10. tammikuuta 1957) oli suomalainen jääkäriluutnantti ja apulaisjohtaja. Hänen vanhempansa olivat tehtailija Carl Jonathan von Essen ja Aina Johanna von Essen. Hänet vihittiin avioliittoon vuonna 1940 Eva Meta Helena Strömin kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Essen kävi kahdeksan luokkaa Vaasan suomalaista reaalilyseota ja yhden vuoden Helsingin kauppaopistoa. Hän toimi liikemiehenä ja harjoitti kieliopintojaan Hampurissa vuosina 1907–1909 ja Ranskassa aina vuoteen 1915 saakka. ==Jääkäriaika== Essen liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 1. syyskuuta 1916, josta hänet siirrettiin 29. toukokuuta 1917 pataljoonan 1. konekiväärikomppaniaan ja 10. heinäkuuta 1917 edelleen 2. konekiväärikomppaniaan. Hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon.Suomen jääkärit II 1933: 1161. ==Suomen sisällissota== :Katso myös: Suomen sisällissota Essen saapui Suomeen (Vaasaan) jääkäreiden pääjoukon mukana vänrikiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi aluksi 3. Jääkärirykmentin 7. jääkäripataljoonan konekiväärikomppaniaan ja 8. maaliskuuta 1918 alkaen 4. jääkärirykmentin 9. jääkäripataljoonan konekiväärikomppaniaan, jonka mukana otti osaa taisteluihin Viipurissa. ==Sisällissodan jälkeinen aika== Sisällissodan jälkeen Essen palveli 4. Jääkärirykmentistä muodostetussa Jääkäripataljoona n:o 4:ssä, jolla sittemmin on ollut nimet Jääkäripataljoona n:o 2, Pohjolan jääkäripataljoona ja Kajaanin sissipataljoona, jonka konekiväärikomppaniassa hän toimi joukkueenjohtajana ja komppanianpäällikkönä. Hän erosi armeijasta 9. syyskuuta 1919 ja siirtyi suojeluskuntajärjestön palvelukseen ja toimi 20. syyskuuta 1919 – 1. tammikuuta 1920 piiriesikunnan kansliapäällikkönä Pohjois-Hämeen suojeluskuntapiirissä ja 1. tammikuuta 1920 – 15. helmikuuta 1921 piiripäällikkönä. Suojeluskuntajärjestöstä lähtönsä jälkeen hän toimi Jepuan villakehruutehdas oy:n konttoripäällikkönä ja apulaisjohtajana vuosina 1928–1932 sekä myöhemmin yksityisenä liikemiehenä. Hänet on haudattu Jepualle. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * ===Viitteet=== Luokka:Jääkärit Luokka:Vuonna 1882 syntyneet Luokka:Vuonna 1957 kuolleet
Kynttilänjalka

Kynttilänjalka tai kynttelikkö on kynttilöille tarkoitettu alusta. Sen tarkoitus on pitää kynttilä pystysuorassa. Kynttilänjalan toinen tehtävä on estää sulaneen steariinin leviäminen tai tippuminen kynttilän ympärille alustaan. Kynttilänjalkaan asetetaan kynttilä tai kynttilöitä. Kynttilä voi olla asetettu jalustassa olevan vastikeosan sisään. Lukkomekanismilla toimiviakin esiintyy. Oma keksintönsä on kynttilänjalka, johon voidaan liittää minkä hyvänsä tapainen pystykynttilä, sen vyötärömitasta riippumatta. On olemassa myös turvakynttilöitä, jotka sammuvat itsestään, kun ovat palamassa vaarallisen lyhyiksi, mikä saattaa suojella sekä palovaaralta että myös pintaa, jolle kynttilänjalka on asetettu, saamasta epätoivottuja vaurioita lämmöstä. Kynttilänjaloissa on usein koristeita. Juutalaisuuden yksi symboli on seitsenhaarainen kynttelikkö eli menorah. Luokka:Kynttilät Luokka:Valaistus
Marsha Ivins

Marsha Sue Ivins (s. 15. huhtikuuta 1951 Baltimore, Maryland, Yhdysvallat) on yhdysvaltalainen NASAn astronautti, siviiliammatiltaan insinööri. Ivins valmistui Coloradon yliopistosta vuonna 1973 ja aloitti työt NASA:lla Lyndon B. Johnson Space Centerissä. Hän on ollut mukana viidellä avaruussukkulalennolla ja viettänyt avaruudessa yhteensä 55 päivää, 21 tuntia ja 48 minuuttia. Luokka:Yhdysvaltalaiset avaruuslentäjät Luokka:Vuonna 1951 syntyneet Luokka:Elävät henkilöt
Puerto de Mogán

Puerto de Mogán on kylä Gran Canarian saarella. Hallinnollisesti se kuuluu Mogánin kuntaan. Kylää kutsutaan 'Pieneksi Venetsiaksi'. Kylä on suosittu turistikohde ja siellä on useita hotelleja. Kylässä on pieni satama huviveneille ja lautoille. Satamasta on säännöllinen laivayhteys Puerto Ricoon ja Arguineguín'iin. Kylässä on useita ravintoloita ja baareja rannan ja pienvenesataman alueilla, sekä perjantaisin markkinat, jotka tuovat myös paikallista väkeä koko saaren alueelta kylään. Gran Canarian saaren eteläreunaa myötäilevä moottoritie GC-1 ulottuu Puerto de Mogániin saakka. Luokka:Espanjan kylät Luokka:Gran Canaria
Oslo Nye Teater

thumb|230px|Oslo Nye Teaterin pääsisäänkäynti. Oslo Nye Teater on Oslossa Norjassa sijaitseva teatteri. Se on yksi Norjan suosituimmista teattereista. Teatteri perustettiin vuonna 1959, kun Det Nye Teater ja Folketeatret yhdistettiin.Store Norske Leksikon: Oslo Nye Teater Viitattu 11.7.2013. Se käsittää neljä näyttämöä: Oslo Nye Hovedscenen, Oslo Nye Centralteatret, Oslo Nye Trikkestallen ja Oslo Nye Caféscenen. ==Lähteet== ==Aiheesta muualla== * Teatterin kotisivut Luokka:Oslon teatterit
Attila Ábrahám

Attila Ábrahám (s. 29. huhtikuuta 1967) on unkarilainen meloja ja olympiavoittaja. Hän voitti yhden olympiamitalin jokaista väriä: Soulin olympialaisissa 1988 hän oli mukana Unkarin joukkueessa sekä nelosten 1 000 metrin että kaksikkojen 500 metrin kilpailuissa ja voitti näistä lajeista kultaa ja pronssia. Neljä vuotta myöhemmin Barcelonassa Ábrahám oli vielä voittamassa hopeaa nelosten 1 000 metrin kilpailussa. MM-kilpailuissa Ábrahám voitti viisi kultamitalia ja sai viisi muuta mitalia kaksikoissa ja nelosissa. Plovdivissa 1989 hän voitti kultaa kaksikkojen 10 000 metrillä ja nelosten 1 000 metrillä. Poznańissa 1990 hän voitti kultaa nelosten 1 000 metrillä ja sai pronssia nelosten 500 metrillä. Pariisissa 1991 hän voitti kolmannen kerran kultaa nelosten 1 000 metrillä ja sai hopeaa nelosten 500 metrillä. Kööpenhaminassa 1993 kaksikkojen 10 000 metriltä tuli kultaa, nelosten 1 000 metriltä hopeaa ja nelosten 500 metriltä pronssia. Duisburgissa 1995 hän meloi vielä hopealle nelosten 1 000 metrillä. == Lähteet == Luokka:Unkarilaiset olympiavoittajat Luokka:Unkarilaiset melojat Luokka:Vuonna 1967 syntyneet Luokka:Elävät henkilöt
Louis Dutens

Louis Dutens (15. tammikuuta 1730 – 23. toukokuuta 1812 Lontoo) oli ranskalainen kirjailija. Hän syntyi Toursissa protestanttiseen perheeseen. Dutens muutti Lontooseen, jossa hänen setänsäkin asui. Siellä hän pääsi tuutoriksi erääseen perheeseen. Dutens oppi kreikkaa, italiaa, espanjaa sekä muutamaa muuta kieltä ja matematiikkaa. Hän pääsi kappalaiseksi ja sihteeriksi Torinon oikeuteen syksyllä 1758. Vuonna 1775 Dutensista tuli Ranskan kaiverrusakatemian jäsen. Dutens oli kolmesti Torinon asiainhoitaja. ==Lähteet== * Encyclopædia Britannica Eleventh Edition Luokka:Ranskalaiset kirjailijat Luokka:Vuonna 1730 syntyneet Luokka:Vuonna 1812 kuolleet
Marek Sapara

Marek Sapara (s. 31. heinäkuuta 1982 Košice, Tšekkoslovakia) on slovakialainen jalkapalloilija, pelipaikaltaan keskikenttäpelaaja. Sapara edustaa turkkilaista Gaziantepsporia. Sapara on edustanut uransa aikana myös VSS Košicea, Krásna nad Hornádomia (2000), MFK Košicea (2000–2002) ja Ružomberokia (2002–2006). Rosenborgiin hän siirtyi vuonna 2006 ja voitti Norjan mestaruuden samana vuonna. Slovakian maajoukkueessa Sapara teki ensiesiintymisensä vuonna 2005. Hän on pelannut 14 A-maaottelua ja tehnyt niissä kaksi maalia. == Lähteet == Luokka:Slovakialaiset jalkapalloilijat Luokka:Vuonna 1982 syntyneet Luokka:Elävät henkilöt
Arne Ilander

Arne Alver Bruno Ilander (28. tammikuuta 1888 Inkoo – 21. joulukuuta 1967) oli suomalainen jääkärikapteeni. Hänen vanhempansa olivat kauppias Johan Mauritz Ilander ja Amanda Aurora Damén. Hänet vihittiin avioliittoon vuonna 1922 Thais Garoffin kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hän kävi viisi luokkaa Helsingin ruotsalaista reaalilyseota ja opiskeli musiikkia Weimarissa vuosina 1911–1914 ja toimi sen jälkeen muusikkona Helsingissä. ==Jääkärikausi== Hän liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 7. joulukuuta 1915, jossa hänet siirrettiin pataljoonan 1. komppaniaan 23. syyskuuta 1917. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa- joella. Hän loukkaantui Tilsitissä sattuneessa junaonnettomuudessa 18. tammikuuta 1918. Hän kuului myös pataljoona soittokuntaan ja orkesteriin. ==Suomen sisällissota== :Katso myös: Suomen sisällissota Hän saapui takaisin Suomeen (Vaasaan) varavääpeliksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin vääpeliksi 2. Jääkärirykmentin 6. jääkäripataljoonan 1. komppaniaan. Hän otti osaa sisällissodassa taisteluihin Tampereella jossa hän haavoittui vaikeasti Kalevankankaalla 28. maaliskuuta 1918 ja oli sen jälkeen hoidettavana Vaasan sotilassairaalassa. ==Sisällissodan jälkeinen aika== Sairauslomalta palattuaan hän palveli 3. lokakuuta 1918 alkaen Itämeren 1. jalkaväkirykmentti n:o 1:n yhdeksännessä komppanian vääpelinä, josta hänet siirrettiin 12. joulukuuta 1918 rykmentin esikuntavääpeliksi. Armeijasta hän erosi 11. helmikuuta 1919 ja liittyi suojeluskuntajärjestöön 15. helmikuuta 1919 ja sijoitettiin paikallispäälliköksi Degerbyn suojeluskuntaa jossa hän palveli 15. lokakuuta 1919 saakka. Hän astui uudelleen armeijan palvelukseen 15. lokakuuta 1919 ja sijoitettiin Autojoukkoihin (myöh. nimi Autopataljoona), missä hän toimi adjutanttina ja komppanianpäällikkönä. Uudelleen hän erosi armeijasta 24. toukokuuta 1922 ja liittyi suojeluskuntajärjestöön 1. marraskuuta 1922 ja sijoitettiin päälliköksi Vaasan suojeluskuntapiirin 4. alueelle, missä tehtävässä palveli 11. marraskuuta 1923 saakka, jonka jälkeen hän toimi eri autoliikkeitten palveluksessa Helsingissä. ==Talvi- ja jatkosota== Talvisotaan hän osallistui Ryhmä Talvelan esikunnassa ja osallistui taisteluihin Värtsilässä. Jatkosotaan hän osallistui yhdysupseerina 36. Armeijakunnan esikunnassa ja osallistui taisteluihin Sallassa. Esikuntatehtävistä hän siirtyi myöhemmin kotirintamalle väestönsuojelutehtäviin. Hänet on haudattu Helsingin Kaartin hautausmaahan. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1888 syntyneet Luokka:Vuonna 1967 kuolleet
Mirko Cvetković

Mirko Cvetković (, s. 16. elokuuta 1950, Zaječar) on serbialainen taloustieteilijä ja Serbian entinen pääministeri vuosina 2008-2012. Hän on suorittanut Belgradin yliopiston taloustieteen tiedekunnassa maisterin ja tohtorin tutkinnot. Hän on työskennellyt kaivosinstituutissa kymmenen vuotta ja talousinstituutissa kuusi vuotta, sekä CES Meconissa konsulttina. 1980-luvulla hän oli Maailmanpankin konsultti projekteissa Pakistanissa, Intiassa ja Turkissa. Vuosina 1998–2001 hän oli kaivosinstituutin talouskonsulttina. Tammikuusta 2001 Cvetković talouden ja yksityistämisen varaministerinä Zoran Đinđićin hallituksessa ja 2003–2004 yksityistämisviraston johtaja. Hän oli Vojislav Koštunicain hallituksen talousministeri toukokuusta 2007 heinäkuuhun 2008. Kesäkuussa presidentti Boris Tadić nimitti Cvetkovićin hallituksenmuodostajaksi. Hän ei kuulu mihinkään puolueeseen, mutta sosiaalidemokraattien ja liberaalien euromyönteinen Za evropsku Srbiju tukee häntä. Cvetković piti tärkeimpänä tehtävänään Euroopan unionin vakaus- ja assosiaatiosopimuksen ratifiointia ja Venäjän kanssa tehdyn energiasopimuksen vahvistamista. Hän ei myöskään hyväksy Kosovon yksipuolista itsenäiseksijulistautumista. Cvetković on ilmoittanut että Serbia anoo EU:n jäsenyyttä, vaikka lähestymissopimus ei tulisi täytäntöön.http://fi.yle.mobi/uutiset/yle24/ns-yduu-3-455585 Cvetković on naimisissa, ja hänellä on kaksi lasta. Hän puhuu myös englantia. == Lähteet == *Ko je Mirko Cvetković, kandidat za premijera === Viitteet === Luokka:Serbian pääministerit Luokka:Vuonna 1950 syntyneet Luokka:Elävät henkilöt
Keleos

Keleos () oli kreikkalaisessa mytologiassa Eleusiin kuningas. Demeterin etsiessä tytärtään Persefonea vanhan naisen hahmossa Keleos otti tämän vastaan vieraanvaraisesti. Vastapalvelukseksi kuningas, joka ei tunnistanut jumalaista vierastaan, pyysi Demeteriä hoitamaan kahta poikaansa, Demofonia ja Triptolemosta, jotka hän oli saanut vaimonsa Metaneiran kanssa. Tämän lisäksi heillä oli tyttäret Diogenia, Pammerope ja Saisara.Pausanias: Periegesis tes Hellados ('Kreikan kuvaus') 1.38.3 (engl. käännös) Kiitokseksi vieraanvaraisuudesta Demeter päätti tehdä Demofonista kuolemattoman polttamalla tämän kuolevaisen sielun pois perheen tulisijalla öisin vähän kerrallaan. Metaneira kuitenkin yllätti jumalattaren eräänä yönä pitämässä poikaansa tulessa ja keskeytti rituaalin huutamalla kauhusta, jolloin Demofon paloi tuhkaksi. Demeter paljasti tällöin itsensä, ja haluten korvata perheen menetyksen, opetti Triptolemokselle maanviljelyn taidon.Apollodoros: Bibliotheke ('Kirjasto') 1.5.1 (engl. käännös) Keleos oli yksi alkuperäisista Demeterin papeista, joka yhtenä ensimmäisistä ihmisistä oppi Demeterin kultin salaiset menot, Eleusiin mysteerit.Homeeriset hymnit, Demeterille 2 (engl. käännös) Hänen tyttäriestään tuli Demeterin papittaria. Ovidiuksen versiossa Keleos ei ollut kuningas vaan vanha maalaismies, joka otti Demeterin vastaan vaatimattomassa majassaan.Ovidius: Fasti 4:502–560 (engl. käännös) == Lähteet == Luokka:Kreikkalainen mytologia
Tuomas Kansikas

Tuomas Kansikas (s. 15. toukokuuta 1981 Valkeala) on suomalainen uransa kauteen 2013 päättänyt jalkapalloilija. Hän edusti vuodet 2008–2013 Veikkausliigassa pelaavaa Helsingin Jalkapalloklubia. Kaudet 2004–2007 hän pelasi Myllykosken Pallossa. Pelipaikaltaan hän oli vasen laitapuolustaja. Ennen liigauraansa Kansikas pelasi Susissa, Kumu JT:ssä ja FC Kuusankoskessa. ==Saavutukset== * Suomen mestaruus 2005, 2009, 2010, 2011, 2012, 2013 * Suomen Cup 2004, 2008, 2011 ==Lähteet== Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1981 syntyneet Luokka:Elävät henkilöt
Valter Wisén

Valter Wisén (20. helmikuuta 1891 Vaasa – 12. helmikuuta 1934) oli suomalainen jääkäriyliluutnantti (kapteeni). Hänen vanhempansa olivat kauppias, raatimies Johan Albert Wisén ja Maria Aleksandra Huldén. Hänet vihittiin avioliittoon vuonna 1919 Ruth Anna Elvira Bengterin kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hän kävi viisi luokkaa Vaasan ruotsalaista reaalilyseota ja Vaasan kauppakoulun. ==Jääkärikausi== Wisén liittyi Saksassa sotilaskoulutusta antavalle Pfadfinder-kurssille, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 1. maaliskuuta 1915 ja hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahden rannikkoasemissa. Hänet siirrettiin pataljoonan täydennysjoukkoon 4. lokakuuta 1916 ja edelleen takaisin 1. komppaniaan 1. lokakuuta 1917. Hän osallistui Libaussa järjestetyille sotakoulun A-kursseille vuonna 1917. ==Suomen sisällissota== Hän astui Suomen armeijan palvelukseen 11. helmikuuta 1918 yliluutnantiksi ylennettynä ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan komppanianpäälliköksi 4. Jääkärirykmentin 9. Jääkäripataljoonan 3. komppaniaan, jonka päällikkönä otti osaa Viipurin valloitukseen. ==Sisällissodan jälkeinen aika== Sisällissodan jälkeen hän toimi komppanianpäällikkönä edellä mainitusta rykmentistä muodostetussa Jääkäripataljoona n:o 4:ssä, jonka nimi muuttui myöhemmin Pohjolan jääkäripataljoonaksi. Hänet siirrettiin 4. syyskuuta 1918 pataljoonan täydennyskomppanian päälliköksi. Armeijasta hän erosi 14. marraskuuta 1918 ja toimi liikemiehenä Vaasassa. Hän toimi Vaasan suojeluskuntapiirin 2. sotilasohjaajana 16. huhtikuuta 1926 - 30. huhtikuuta 1927 välisen ajan. Hän kuoli keuhkotautiin 12. helmikuuta 1934. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1891 syntyneet Luokka:Vuonna 1934 kuolleet
Lilly Truscott

Lillian Josephine "Lilly" Truscott on kuvitteellinen hahmo televisiosarjasta Hannah Montana. Häntä esittää Emily Osment ja hänen suomalainen ääninäyttelijä on Annituuli Kasurinen. Lillyn paras ystävä on sarjan päähenkilö, Miley Stewart. Hänen ystäviinsä kuuluu myös Oliver Oken. Lilly on urheilullinen ja harrastaa muun muassa skeittailua, surffausta, jääkiekkoa ja cheerleadingiä. Lilly asuu Malibussa äitinsä, Heatherin kanssa. Hänen vanhempansa ovat eronneet ja Lillyn isä, Ken on kirjanpitäjä. Kun Heather muuttaa työn perässä Atlantaan, muuttaa Lilly Stewartin perheen luo asumaan. Sarjan lopussa Lilly menee opiskelemaan Stanfordin yliopistoon. Lillyn yleinen sanonta on "Ooh! Lilly Like!". Sarjan alussa Lilly ei tiedä Mileyn salaisuudesta. Lilly tunkeutuu Hannah Montanan pukuhuoneeseen, jolloin Mileyn salaisuus paljastuu hänelle. Tämän jälkeen Lilly on usein mukana Hannah Montanan keikoilla ja esiintyy nimellä Lola Luftnagle tai Lola LaFonda. Lillyn esittäessä Lolaa tämän tunnusmerkkejä ovat räikeät peruukit ja korut. Lilly himoitsee todella paljon kaikkia Hannahin vaatteita. Lilly ja Oliver alkavat seurustella sarjan kolmannella kaudella. Luokka:Hannah Montana -hahmot
Oliver Oken

Oliver Oken on kuvitteellinen henkilö Disney Channelin televisiosarjassa Hannah Montana ja on yksi päähenkilöistä tuotantokausilla 1–3. 4. tuotantokaudella Oliver on sivuhenkilö. Häntä näyttelee Mitchel Musso ja suomeksi dubatuissa jaksoissa hahmoa ääninäyttelee Oskari Tamminen. == Hahmo == Oliver Oken on Mileyn ja Lillyn paras ystävä. Oliver on kuvattu luonteeltaan hassuksi, hieman huolimattomaksi, muuta ystävälliseksi teini- ikäiseksi pojaksi. Häntä ei pidetä erityisen fiksuna, koska hänen koetuloksensa eivät ole kovin hyviä. Hän kutsuu välillä itseään nimellä 'Smoken Oken'. Oliverin eräs lempipuuha on surffaus ja hän on myös kiinnostunut skeittauksesta ja eri urheilulajeista. Hän oli ollut ihastunut Hannah Montanaan, mutta sai tietää Mileyn olevan Hannah Montana sarjan ensimmäisellä tuotantokaudella. Oliver kutsui itseään Mike Standley III, kun hän oli valepuvussa Hannah Montanan keikalla, kuten Lola Luftnagle (Lilly Truscott). 3. tuotantokaudella Oliver eroaa tyttöystävästään Joanniesta, ja alkaa myöhemmin seurustella Lillyn kanssa. Oliver on erittäin deittaileva. Sarjassa Oliverila on monia tyttöystäviä. Oliver inhoaa purukumia ja siihen onkin pätevä selitys: nimittäin, kun Oliver oli vauva hänen mumminsa sylkäisi vahingossa purukumin hänen suuhunsa. Oliver on myös eräässä jaksossa töissä rantabaarissa. Luokka:Hannah Montana -hahmot en:List of Hannah Montana main characters#Oliver Oken
Heinz G. Konsalik

Heinz G. Konsalik, oikealta nimeltään Heinz Günther, (s. 28. toukokuuta 1921 Köln, Saksa – 2. lokakuuta 1999 Salzburg, Itävalta) oli saksalainen kirjailija. Hän julkaisi noin 160 romaania, joita on myyty maailmanlaajuisesti ainakin 83 miljoonaa kappaletta. == Suomennoksia == Alkuperäinen nimi Suomennos (vuosi) Sie fielen vom Himmel Monte Cassinon tuho (1968) Luostarivuoren tuho (1981) Die Liebenden von Sotschi Elämää pelissä (1983) Die Rollbahn Huoltotie (1980) Das Doppelspiel Agentti ei armoa ano (1979) Fronttheater Rintamateatteri (1986) Frauenbataillon Naispataljoona (1984) Haie an Bord Aavikon hait (1977) Das Herz der 6. Armee Stalingradin uhrit (1978) Der Wüstendoktor Aavikkotohtori (1972) Wie ein Hauch von Zauberblüten Afrikan kukka (1985) Engel der Vergessenen Viidakkolääkäri (1984) Agenten lieben gefährlich Agentit rakastavat vaarallisesti (1983) Blutmafia Punainen pelko (1995) Airport-Klinik Kentän klinikka (1995) Diagnose Krebs Takaisin elämälle (1963) Die letzte Gefangene Vainottuna Karpaateilla (1975) Strafbataillon 999 Rangaistuspataljoona (1976) Dr. Med. Erika Werner Lääkärin ratkaisu (1976) Fennica, hakutermi "Konsalik", haku tehty 8.2.2012 == Lähteet == Luokka:Saksalaiset kirjailijat Luokka:Sotakirjailijat Luokka:Vuonna 1921 syntyneet Luokka:Vuonna 1999 kuolleet
Robby Ray Stewart

Robby Ray Stewart on televisiosarjan Hannah Montana hahmo, jota näyttelee Billy Ray Cyrus ja ääninäyttelee Aku Laitinen. Robby on Miley Stewartin ja Jackson Stewartin isä. Hän on Mileyn manageri kun Miley on Hannah Montanana. Hän on ylpeä lapsestaan. Robby eräässä jaksossa oli treffeillä Lillyn äidin kanssa. Robbyn ensimmäinen vaimo kuoli. Hän ei osaa kylläkään ikinä valita syntymäpäivälahjoja Mileylle, joka todettiin jaksossa It’s a Mannequin’s World. Luokka:Hannah Montana -hahmot
Marokon dirhami

Marokon dirhami (; kansainvälinen valuuttatunnus MAD) on Marokon rahayksikkö. Se on myös Länsi-Saharan rahayksikkö. Marokon dirhami jakautuu 100 santimatiin. 11. tammikuuta 2023 Marokon dirhamin arvo oli 0,091 euroa, eli yksi euro oli 10,97 dirhamia. Marokon dirhamista tuli Marokon rahayksikkö 17. lokakuuta 1959. Se korvasi Marokon frangin. Frangi pysyi käytössä vuoteen 1974, jolloin santimatista tuli dirhamin jaettava yksikkö. Marokossa on käytössä 10, 20, 50, 100 ja 200 dirhamin setelit, ½, 1, 2, 5 ja 10 dirhamin kolikot sekä 1, 5, 10, 20 ja 50 santimatin kolikot. Seteleissä on kuvattu Hassan II, Muhammad VI ja Muhammad V. == Lähteet == == Aiheesta muualla == Luokka:Afrikan rahayksiköt Luokka:Marokon talous
Le Grau-du-Roi

Le Grau-du-Roi on rannikkokaupunki ja kunta Gardin departementin alueella eteläisessä Ranskassa. Kaupunki sijaitsee Välimeren rannalla niin sanotun Camarguen alueen lounaisosassa. Siellä on arviolta 8 421 asukasta (vuonna 2013) ja sen pinta-ala on 54,73 neliökilometriä. Le Grau-du-Roin kunnan toinen taajama Port Camargue on rantalomakohde, jossa on myös isohko matkailusatama. == Lähteet == == Aiheesta muualla == * Port Camarguen sivut Luokka:Ranskan kaupungit Luokka:Gardin kunnat
Stuart Kahan

Stuart Kahan on yhdysvaltalainen lehtimies, jolta ilmestyi 1988 Otavan kustantama teos "Kremlin susi", romaani joka kertoo Stalinin eräästä lähimmästä miehestä, Lazar Kaganovitšistä. Vuonna 1987 englanniksi ilmestyneen teoksen alkuperäinen nimi oli Wolf of the Kremlin: The First Biography of L.M. Kaganovich, the Soviet Union's Architect of Fear. Kirjassa väitetään muun muassa, että Stalin olisi myrkytetty antamalla hänelle pitkän ajan kuluessa arsenikkia. Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Kun savukkeet on loppuneet

Kun savukkeet on loppuneet on Kaija Koon esikoisalbumi. Se julkaistiin vuonna 1986. Albumin kappaleet ovat kokonaan Risto Asikaisen käsialaa. == Kappaleet == ==== A-puoli ==== # # # # # ==== B-puoli ==== # * # # # # == Lähteet == Luokka:Vuoden 1986 albumit Luokka:Vuoden 1986 esikoisalbumit Luokka:Kaija Koon albumit
Jackson Stewart

Jackson Stewart on kuvitteellinen henkilö Disney Channelin televisiosarjassa Hannah Montana. Häntä näyttelee Jason Earles. Jacksonin suomalainen ääninäyttelijä on Samuel Harjanne. Jackson on kotoisin Tennesseesta, mutta tällä hetkellä hän asuu Kaliforniassa siskonsa Miley Stewartin ja isänsä Robby Stewartin kanssa. Luonteeltaan Jackson on hieman hassu ja ärsyttävä, mutta joskus myös huolehtiva. Hän pitää itseään naistenmiehenä. Kun Stewartin perhe muutti Malibuun Kaliforniaan, Jacksonin arvosanat paranivat ja hän oppi surfaamaan. Jackson joutuu yleensä viemään Mileyn muotinäytöksiin ja elokuvien ensi-iltaan omalla autollaan, jos he unohtavat tilata limusiinin. Mileyllä ja Jacksonilla on välillä erimielisyyksiä eivätkä he aina tule toimeen, mutta yleensä he pitävät yhtä. Jackson on töissä Rico's-nimisessä surffikaupassa. Luokka:Hannah Montana -hahmot en:List of Hannah Montana main characters#Jackson Stewart
Fermon maakunta

Fermon maakunta () on maakunta Marchen hallintoalueella Keski-Italiassa Adrianmeren rannalla. Fermon maakunnan pinta-ala on 863 km2 ja asukasluku noin 175 000\. Maakunta muodostuu 40 kunnasta, ja sen pääkaupunki on Fermo. Fermon maakunnan perustamisesta päätettiin vuonna 2004, mutta päätös tuli voimaan lopullisesti 1. tammikuuta 2009. == Lähteet == == Aiheesta muualla == *Virallinen sivusto *
Christina Otzen

Christina Otzen (s. 4. lokakuuta 1975 Gentofte) on tanskalainen purjehtija ja olympiamitalisti. Hän saavutti pronssia Ateenan olympialaisista 2004Christina Otzen yngling-luokasta Dorte Jensenin ja Helle Jespersenin kanssa. == Lähteet == Luokka:Tanskalaiset kilpapurjehtijat Luokka:Tanskalaiset olympiamitalistit Luokka:Vuonna 1975 syntyneet Luokka:Elävät henkilöt
Komministeri

Komministeri (: 'kanssapalvelija', 'apulainen') on Ruotsissa, Ruotsin kirkossa vakinaisen papin virkanimike. Jokaisessa seurakunnassa on kirkkoherran virka ja sen lisäksi voi siellä olla yksi tai useita komministerin virkoja. Suomen evankelis-luterilaisessa kirkossa komministeria vastaa kappalainen. Suomessakin on aiemmin ollut kaupunkiseurakunnissa komministerin virkoja. Myöhemmin niiden tilalle tuli kappalaisenvirat.Tietosanakirja osa 4 palsta 1233 Yksi Suomen ev. lut. kirkon viimeisiä komministereja oli Joensuun seurakunnassa, komministeri Eelis Manninen (vuosina 1936–1967). ==Lähteet== Luokka:Uskonnolliset ammatit Luokka:Kirkolliset virat
Pilpasuo

Pilpasuo on Oulun laajin, 367 hehtaarin suuruinen suoalue Sanginsuun suuralueella Lapinkankaan, Sanginsuun ja Sanginjoen kaupunginosissa. ==Sijainti ja yhteydet== Pilpasuo sijaitsee Oulun kaupungissa keskustan itäpuolella, Oulujoen pohjoispuolella siihen laskevan Sanginjoen suusta viitisen kilometriä linnuntietä koilliseen. Pilpasuolle on yhteys Sanginjoen varresta Sanginjoentieltä eroavalta metsäautotieltä, johon suon länsiosassa yhtyy myös suota kiertävä luontopolku. ==Luonto== ===Suon syntyminen ja kehitys=== Pilpasuo on pääosin kehittynyt liki 3 000 vuotta vanhan merenrantaniityn, muinaisen Oulujoen suistohaaran eli jokiuoman alueelle. Suon laidalla olevan Pilpakankaan reunamilla näkyy yhä rantadyynivalleja, ja kankaalta sekä suota ympäröiviltä moreenikumpareilta purkautuu siihen paljon pohjavettä. Suolta virtaa Suo-oja -niminen puro Sanginjokeen Vääräkosken kohdalle. Suoluonnon kehittyminen ei ole pysähtynyt, vaan osa siitä muuttuu aapasuoksi ja osa keidassuoksi ja suolle jää yhä vähemmän rimpiä. Tätä nykyä suon keskustan yleisin suotyyppi on neva, laidoilla on sekä korpia että rämeitä. Sieltä on löydetty yhteensä peräti 23 erilaista suotyyppiä, kuten isovarpuräme, tupasvillaräme, ruohokorpi, nevakorpi, keskiravinteinen saraneva, lyhytkorsineva, luhtaneva ja letto. ===Suojelualue=== Suon pohjoisin Pahalammen tienoon kolkka ja itäinen Pilpakankaan ja Ala-Korkiakankaan välinen alue ovat Natura-aluetta, joka on merkitty suojelualueeksi sekä Pohjois- Pohjanmaan seutukaavassa että Oulun yleiskaavassa. Suota kiertää noin seitsemän kilometrin mittainen luontopolku. Sen varrella suon länsilaidalla olevan lähteen kohdalla Pilpakankaalla on nuotiopaikka ja laavu. Telttailu alueella on kielletty, mutta laavulla yöpyminen on sallittu. Suojelualueeseen sisältyvän Pilpasuota idässä rajaavan Ala-Korkiakankaan keskellä on lapinraunio. Luontopolku ylittää suon pitkospuita Pilpakankaan ja Ala- Korkiakankaan välisen pienen Siltasaaren kautta. ===Kasvit ja eläimet=== Suon kasveihin kuuluvat muun muassa lapinleinikki ja lettorikko. Suolla voi nähdä lentelevän kurkia ja liroja sekä vaeltelevan hirviä. == Lähteet == * Oulun kaupunki: Pilpasuo (Viitattu 27.3.2013) * Ympäristökeskus (Viitattu 1.1.2009) * Retkikartta, suon sijainti (Viitattu 1.1.2009) * Väre, H., Ulvinen, T., Vilpa, E. & Kalleinen, L. 2005: Oulun kasvit – Piimäperältä Pilpasuolle. – Norrlinia 11:1-512. ISBN 952-10-2372-4. Luokka:Lapinkangas (Oulu) Luokka:Suomen Natura-alueet Luokka:Sanginjoki (Oulu) Luokka:Sanginsuu Luokka:Oulun suot Luokka:Pohjois-Pohjanmaan luonnonsuojelualueet
Johann Ludwig von Cobenzl

Johann Ludwig Joseph von Cobenzl (21. marraskuuta 1753 Bryssel – 22. helmikuuta 1809 Wien) oli itävaltalainen diplomaatti, kreivi ja poliitikko. Vuonna 1800 Cobenzlista tuli Itävallan ulkoministeri. == Lähteet == Luokka:Itävallan ulkoministerit Luokka:Diplomaatit Luokka:Itävaltalaiset aateliset Luokka:Kreivit Luokka:Vuonna 1753 syntyneet Luokka:Vuonna 1809 kuolleet
Sinikka Vuola

Sinikka Vuola (s. 13. tammikuuta 1972 Rauma) on suomalainen kirjailija ja kirjoittamisen opettaja. ==Elämä ja ura== Vuola on koulutukseltaan filosofian maisteri. Hän opiskeli pääaineena yleistä kirjallisuustiedettä ja sivuaineena kotimaista kirjallisuutta. Vuola on työskennellyt muun muassa tietokirjatoimittajana ja tiedottajana. Vuolan esikoisteos, runokokoelma Orkesteri jota emme kuule, ilmestyi keväällä 2007. Se oli ehdolla Helsingin Sanomien kirjallisuuspalkinnon saajaksi, ja sille myönnettiin Kalevi Jäntin palkinto. Runokokoelma Maailman vaikein kieli (2013) oli Yleisradion Tanssiva karhu -runopalkintoehdokas 2014. Vuolan esikoisromaani Replika (2016) oli Runeberg-palkintoehdokas. Vuola on toimittanut myös laajan suomenkielisen eroottisen nykyrunouden antologian Olet täyttänyt ruumiini tulella (2017). Yhdessä Tommi Melenderin kanssa hän on kirjoittanut romaanitaidetta ja romaanien lopetuksia käsittelevän dialogisen esseeteoksen Maailmojen loput (2018). Vuolan runoja on käännetty kreikaksi, liettuaksi, albaniaksi, ukrainaksi, italiaksi ja venäjäksi sekä lyhytproosaa englanniksi. Hän on proosan keinoja tutkivan Mahdollisen Kirjallisuuden Seuran jäsen. == Teokset == === Proosa === * * (master); ISBN 978-952-93-6865-5 (henkilökohtainen versio) * * Myrskyn anatomia. Romaani. Helsinki: WSOY, 2024. ISBN 9789510504444. === Runokokoelmat === * * * === Esseeteokset === * === Antologiat === * * * * * * * Novelli antologiassa Kevät ilman kosketusta, toim. Jan Erola et al. Helsinki: Aula & Co, 2021. ISBN 978-952-364-116-7. * Essee antologiassa Kasvukausia – kirjoituksia äitiydestä, toim. Ida Pimenoff. Helsinki: WSOY, 2022. ISBN 9789510478738. === Muut === * == Palkinnot ja ehdokkuudet == * Runeberg-palkintoehdokas 2017 * Tanssiva karhu -palkintoehdokas 2014 * Kalevi Jäntin palkinto 2007 * Helsingin Sanomien kirjallisuuspalkintoehdokas 2007 ==Lähteet== == Aiheesta muualla == * Sinikka Vuola Tammen sivuilla * Ratia, Taina: Kielen ja puhujan välissä Arvostelu teoksesta Maailman vaikein kieli. Turun Sanomat 12.3.2013. * Ratia, Taina: Aistikasta liikettä säkeitä pitkin Arvostelu teoksesta Orkesteri jota emme kuule. Turun Sanomat 28.11.2007. * Kantokorpi, Mervi: Omaan ja vähän toisenkin tahtiin Arvostelu teoksesta Orkesteri jota emme kuule, HS.fi. 16.4.2007. Luokka:Suomalaiset kirjailijat Luokka:Suomalaiset runoilijat Luokka:Kalevi Jäntin palkinnon saajat Luokka:Vuonna 1972 syntyneet Luokka:Elävät henkilöt
Carl Hindenburg

Carl Friedrich Hindenburg (1741–1808)Carl Friedrich Hindenburg oli saksalainen matemaatikko ja filosofian sekä fysiikan professori. Hindenburg syntyi Dresdenissä tukkukauppiaan perheeseen. Hänen työnsä keskittyivät kombinatoriikkaan ja todennäköisyyslaskentaan. Hän julkaisi tutkimuksensa kirjassa Kombinatorische Mathematik. Hindenburg myös tutki Turkkilaisen, shakkia näennäisesti pelaavan automaatin, keskusteluja ja julkaisi niitä kirjassaan Über den Schachspieler des Herrn von Kempelen und dessen Nachbildung. ==Lähteet== Luokka:Saksalaiset matemaatikot Luokka:Saksalaiset professorit Luokka:Vuonna 1741 syntyneet Luokka:Vuonna 1808 kuolleet
Ralph Broome

Ralph Howard Broome (5. elokuuta 1889 – 25. tammikuuta 1985) oli brittiläinen rattikelkkailija, joka kilpaili 1920-luvun alkupuolella. Broome syntyi sotilasperheeseen Himalajan juurella ja oli ensimmäinen aasialaissyntyinen talviolympialaisten mitalisti. Hän palveli Ensimmäisessä maailmansodassa Britannian armeijan panssarijoukoissa ja oli sodan loppuun mennessä ylentynyt majuriksi. Vuoden 1924 talviolympialaisissa Broome voitti hopeaa neljän miehen kelkasta ajalla 5.48,83 yhdessä Thomas Arnoldin, Alexander Richardsonin ja Rodney Soherin kanssa.Ralph Broome Olympedia-sivustollaViitattu 16.7.2023 ==Lähteet== Luokka:Brittiläiset rattikelkkailijat Luokka:Brittiläiset olympiamitalistit Luokka:Vuonna 1889 syntyneet Luokka:Vuonna 1985 kuolleet
Sven Riederer

Sven Riederer (s. 27. maaliskuuta 1981) on sveitsiläinen triathlonisti, olympiamitalisti. Olympiamitalinsa hän saavutti Ateenasta 2004 uusiseelantilaisten Hamish Carterin ja Bevan Dochertyn jälkeen kokonaisajalla 1.51.33,26. Lisäksi hän voitti vuonna 2001 juniorien Euroopan mestaruuden ja seuraavana vuonna alle 23-vuotiaiden MM-hopeaa. ==Aiheesta muualla== *Kotisivut Luokka:Sveitsiläiset triathlonistit Luokka:Sveitsiläiset olympiamitalistit Luokka:Vuonna 1981 syntyneet Luokka:Elävät henkilöt
Sveitsin kantonit

Sveitsissä on 26 kantonia, jotka muodostavat Sveitsin liittovaltion. Kantonit ovat hallinnollisesti varsin itsenäisiä, sillä jokaisella kantonilla on oma perustuslakinsa ja omat lainsäädäntö-, toimeenpano- ja tuomioelimensä. Kaikissa kantoneissa on yksikamarinen parlamentti, jonka nimi vaihtelee kantoneittain. Kuusi kantoneista on entisiä puolikantoneita. Ne valitsevat Sveitsin liittokokouksen 46-jäseniseen ylempään kamariin vain yhden edustajan kahden sijasta. Kaikki se, mikä ei valaliiton perustuslain mukaan kuulu valaliiton toimivallan alaisuuteen, kuuluu kantonin tasolla päätettäviin asioihin. Näitä ovat esimerkiksi valtiollinen järjestäytyminen, osin terveydenhoito, poliisilaitos, verotus ja koululaitos. Liittovaltion ja kantonin kompetenssit ovat osittain ristiriidassa keskenään, mikä aiheuttaa sekaannuksia. Kantonit jakavat päätösvaltaa sisäisesti eri tavoin edelleen alemmille hallinnon tasoille. Kahta kantonia (Glarus ja Appenzell Innerrhoden) lukuun ottamatta asioista päätetään kansanäänestyksillä. Näissä kahdessa kantonissa asioista päätetään ulkona järjestettävissä kansalaiskokouksissa. == Kunnat ja hallintoalueet == Sveitsin alue jakaantuu 2 202 kuntaan (1.1.2020). Vähiten kuntia on Basel-Stadtin ja Glarusin kantoneissa, kolme molemmissa. Eniten kuntia on Bernin kantonissa, yhteensä 342. Yhdeksässätoista kantonissa on myös hallinnollinen välitaso, jonka nimi vaihtelee kantonista toiseen. Saksankielisissä kantoneissa hallintoalueen nimi on yleisimmin Bezirk (myös Amtsbezirk, Verwaltungskreis, Wahlkreis tai Landesteil), ranskankielisissä district ja italiankielisissä distretto. Hallintoalueita on kaikkiaan 146 (1.1.2020). == Sveitsin kantonit == Vaakuna Lyhenne Kantoni Liitto- valtiossa vuodesta Pääkaupunki Asukasluku 31.12.2019 (vakinaiset asukkaat) Pinta-ala (km²) Väestötiheys (as. per km²) Kuntien lukumäärä 1.1.2020 Viralliset kielet ZH Zürich 1351 Zürich 162 saksa BE Bern 1353 Bern 342 saksa, ranska LU Luzern 1332 Luzern 82 saksa UR Uri 1291 Altdorf 20 saksa SZ Schwyz 1291 Schwyz 30 saksa OW Obwalden 1291 Sarnen 7 saksa NW Nidwalden 1291 Stans 11 saksa GL Glarus 1352 Glarus 3 saksa ZG Zug 1352 Zug 11 saksa FR Fribourg 1481 Fribourg 133 ranska, saksa SO Solothurn 1481 Solothurn 109 saksa BS Basel-Stadt 1501 Basel 3 saksa BL Basel-Landschaft 1501/1833 Liestal 86 saksa SH Schaffhausen 1501 Schaffhausen 26 saksa AR Appenzell Ausserrhoden 1513 Herisau 20 saksa AI Appenzell Innerrhoden 1513 Appenzell 6 saksa SG Sankt Gallen 1803 St. Gallen 77 saksa GR Graubünden 1803 Chur 105 saksa, retoromaani, italia AG Aargau 1803 Aarau 210 saksa TG Thurgau 1803 Frauenfeld 80 saksa TI Ticino 1803 Bellinzona 115 italia VD Vaud 1803 Lausanne 309 ranska VS Valais 1815 Sion 126 ranska, saksa NE Neuchâtel 1815/1857 Neuchâtel 31 ranska GE Geneve 1815 Geneve 45 ranska JU Jura 1979 Delémont 53 ranska CH Sveitsi 1291 Bern 2 202 saksa, ranska, italia == Lähteet == * * === Viitteet === *
Alexander Richardson

Alexander Whitmore Colquhoun Richardson (11. toukokuuta 1887 – 22. heinäkuuta 1964)Alexander Richardson Olympedia sivustollaViitattu 16.7.2023 oli brittiläinen rattikelkkailija, joka kilpaili 1920-luvun alussa. Vuoden 1924 talviolympialaisissa Richardson voitti hopeaa neljän miehen kelkasta ajalla 5.48,83 yhdessä Thomas Arnoldin, Ralph Broomen ja Rodney Soherin kanssa. Majuri Richardson oli rattikelkkaryhmän vanhin jäsen ollessaan 36-vuotias. Hän jätti armeijan vuonna 1931 luodakseen uraansa London General Omnibus Companyssä, mutta hänet kutsuttiin takaisin armeijan palvelukseen Toisen maailmansodan alettua. Richardson palveli sodan aikana Pohjois-Afrikassaja saavutti kenraalimajurin arvon. ==Lähteet== Luokka:Brittiläiset rattikelkkailijat Luokka:Brittiläiset olympiamitalistit Luokka:Vuonna 1887 syntyneet Luokka:Vuonna 1964 kuolleet
Virginia City (Nevada)

Virginia City on Nevadan osavaltiossa Yhdysvalloissa sijaitseva historiallinen kaivoskaupunki, jossa Mark Twain aloitti uransa lehtimiehenä vuonna 1863. Virginia City on statukseltaan epäitsenäinen unincorporated community ja Storeyn piirikunnan keskus. Virginia Cityssä on alle tuhat asukasta, ja sen kaupunkikuva, joka muodostaa Virginia City Historic Districtin, on julistettu suojelukohteeksi. Virginia City on Nevadan vanhimpia asutuskeskuksia, joka syntyi kultaryntäyksessä lähes yhdessä yössä 1859, kun Comstockin hopea- ja kultarikas malmijuonne löydettiin. Löytö houkutteli paikalle tuhansia kaivajia, ja enimmillään kaupungin asukasluku lähenteli 30 000 ihmistä. Kaupunki kuihtui nopeasti, kun kaivostoiminta tyrehtyi Comstockin suonen ehdyttyä 1898. Virginia City sijaitsee 1 896 metrin korkeudella merenpinnasta Mt. Davidson -vuoren kupeessa. Bonanza-televisiosarjan keskiössä olevan kuvitteellisen Ponderosan maatilan sanotaan sijaitsevan Virginia Cityn lähistöllä. Tiedosto:Virginia City Nevada USA.jpg|Virginia Cityn vanhoja rakennuksia. Tiedosto:Birds Eye View Virginia City 1875 drawing.JPG|Virginia City 1875. == Katso myös == *Tahoejärvi == Aiheesta muualla == *Virginia Cityn viralliset sivut Luokka:Nevadan kaupungit
Valtiovierailu

Valtiovierailu on virallinen vierailu, jossa valtionpäämies vierailee toisen maan johtajan luonahttp://vanha.verkkouutiset.fi/arkisto/Arkisto_2000/28.huhtikuu/vavi1700.htm. Valtiovierailu on merkittävin diplomaattinen kanssakäynti kahden maan välillä ja sitä juhlistetaan suurilla seremonioilla ja virallisuuksilla. Suomessa valtiovierailut noudattavat yleensä tiettyä jo perinteeksi muodostunutta kaavaa. Viralliset vastaanottoseremoniat järjestetään presidentinlinnan edustalla tai vaihtoehtoisesti Helsinki-Vantaan lentoasemalla. Vastaanottoseremoniassa vierailevan maan päämies tarkastaa yhdessä tasavallan presidentin kanssa kunniavartioston Porilaisten marssin tahdissa. Kunniavartioston tarkastuksen ja kansallislaulujen esittämisen jälkeen valtionpäämiehet tervehtivät yleisöä presidentinlinnan parvekkeelta, josta siirrytään keltaiseen salonkiin juomaan tervetuliaismaljat, ottamaan virallisia valokuvia sekä vaihtamaan lahjoja ja kunniamerkkejä. Yleensä viralliseen ohjelmaan kuuluvat ainakin seppeleenlasku marsalkka Mannerheimin haudalle, käynti eduskunnassa ja Helsingin kaupungintalossa. Vierailu päättyy yleensä presidentinlinnassa pidettäviin juhlaillallisiin, joissa valtionpäämiehet pitävät omat puheensa. ==Katso myös== * Luettelo presidentti Halosen valtiovierailuista * Luettelo presidentti Kekkosen valtiovierailuista * Luettelo presidentti Relanderin valtiovierailuista * Luettelo presidentti Stubbin ulkomaanmatkoista * Luettelo presidentti Stubbin isännöimistä kansainvälisistä vieraista * Luettelo Yhdysvaltain presidenttien ulkomaanmatkoista * Luettelo Yhdysvaltain presidenttien vierailuista Suomessa * Luettelo Tenzin Gyatson 14. dalai laman ulkomaan matkoista Intian ulkopuolelle * Luettelo keisarillisista vierailuista Suomessa * Luettelo kuningatar Elisabet II:n valtiovierailuista * Luettelo kuninkaallisista vierailuista Suomessa * Luettelo valtioiden johdon vierailuista Yhdysvaltoihin *Luettelo paavien ulkomaanmatkoista Italian ulkopuolelle ==Lähteet== == Aiheesta muualla == * Verkkouutiset: Valtiovierailut lyhentyneet ja yksinkertaistuneet ja:国賓
Nokkaeläin Perry

Nokkaeläin Perry (tunnetaan myös nimellä Agentti P tai yksinkertaisesti Perry) on hahmo animaatiosarjassa Finias ja Ferb. Perry on vesinokkaeläin. Sarjan ja sen hahmot ovat luoneet Dan Povenmire ja Jeff "Swampy" Marsh. Perry nähtiin ensimmäisen kerran sarjan jaksossa Rollercoaster, jossa valtaosa päähenkilöistä tavattiin ensi kerran. Perry ei osaa puhua, mutta tämä murisee toisinaan. Tällöin Perryn ääninäyttelijänä toimii Dee Bradley Baker. Perry on Flynn–Fletcherin-perheen lemmikkieläin, jota pidetään hiljaisena ja mitään tekemättömänä. Hän elää kuitenkin kaksoiselämää salaisena agenttina. Perry on päähenkilönä jokaisessa sarjan sivujuonessa, jossa hän taistelee vihollistaan Tohtori Tollontyötä vastaan. Joissain jaksoissa on kuitenkin viitattu siihen, että Perry ja Tollontyö ovat melko hyvissä väleissä siitäkin huolimatta, että he ovat eri puolilla. Kaksikko onkin useamman kerran liittoutunut väliaikaisesti päihittääkseen yhteiset vihollisensa. Luokka:Televisiohahmot Luokka:Piirroshahmot Luokka:Kuvitteelliset eläimet Luokka:Disneyn hahmot
Al-Hilal

Al-Hilal () on Saudi-Arabian valioliigaan kuuluva saudiarabialainen jalkapalloseura. Se toimii pääkaupunki Riadissa ja pelaa maansa korkeimmalla sarjatasolla. Eräs tunnettu Al-Hilalissa vaikuttanut saudiarabialainen pelaaja on Sami Al-Jaber (1988–2007); ulkomaalaisista esimerkiksi brasilialainen Rivelino oli seurassa vuosina 1978–1981. Al-Hilal on voittanut maansa valioliigan mestaruuden useasti; vuosina 1977, 1979, 1985, 1986, 1988, 1990, 1996, 1998, 2002, 2005, 2008, 2010, 2011, 2017, 2020, 2021, 2022 ja 2024. ==Entisiä päävalmentajia== * Sami Al-Jaber * Gabriel Caldéron * Thomas Doll * Giorgos Donis * Eric Gerets * Ivan Hašek * Anghel Iordănescu * Artur Jorge * Aad de Mos ==Lähteet== Luokka:Saudiarabialaiset jalkapalloseurat Luokka:Vuonna 1957 perustetut urheiluseurat Luokka:Riad
Franck Atsou

Edem Komlan Franck Atsou (s. 1. elokuuta 1978 Lomé) on togolainen jalkapalloilija. Hän pääsi maajoukkueeseen ensi kertaa 1996 ja osallistui sen jäsenenä vuoden 2006 maailmanmestaruuskilpailuihin. Atsoun ammattilaisseuroina ovat olleet Asante Kotoko (Ghana), Africa Sports National (Norsunluurannikko), Al-Hilal (Saudi-Arabia), K. Beringen-Heusden-Zolder (Belgia) ja FC Aboomoslem (Iran). Luokka:Togolaiset jalkapalloilijat Luokka:Vuonna 1978 syntyneet Luokka:Elävät henkilöt
Landsverk Anti II

Landsverk Anti II eli Luftvärnskanonvagn L-62 Anti II on ruotsalainen toisen maailmansodan aikainen ilmatorjuntapanssarivaunu. Se kehitettiin vuosina 1941–1942. Sen perustana oli unkarilainen Toldi-panssarivaunu, jota oli valmistettu ruotsalaiselta AB Landsverkiltä hankitulla lisenssillä. Vaunussa oli Boforsin 40 mm ilmatorjuntakanuuna, joka Suomessa tunnetaan nimellä 40 ItK 38. Suomi sai käyttöönsä kuusi Anti II -vaunua vuonna 1942. Kesän 1944 aikana suomalaisten vaunut pudottivat tykeillään 11 neuvostoliiton lentokonetta. Vaunut selvisivät sodasta ehjinä ja niitä käytettiin aina vuoteen 1966 asti. ==Tekniset tiedot== *Paino: 9,5 tonnia *Pituus: 5,32 m *Leveys: 2,3 m *Korkeus: 2,3 m *Miehistö: 5 *Panssarointi: 6–20 mm *Moottori: L8V / 36 T Scania 160 hv Luokka:Ruotsalaiset ilmatorjuntapanssarivaunut ==Aiheesta muualla== *YouTube: Inside the Chieftain's Hatch: ItPsv 41 Anti II *YouTube: Satunnaista sotilashistoriaa: Landsverk Anti II
Christian Clavier

Christian Clavier (s. 6. toukokuuta 1952, Pariisi) on ranskalainen näyttelijä. Hänet muistetaan Asterixin näyttelijänä elokuvissa Asterix ja Obelix vastaan Caesar, sekä Asterix ja Obelix: Tehtävä Kleopatra. Hän on myös näytellyt elokuvassa Just Visiting – kuokkavieraat keskiajalta Jean Renon kanssa ja Napoleonia elokuvassa Napoleon. == Valikoitu filmografia == * Sittenkin rakastan sinua (Dites-lui que je l'aime, 1977) * Twist Again in Moscow (Twist Again in Moscow, 1988) * Vierailijat (Les Visiteurs, 1993) * Suojelusenkelit (Les Anges gardiens, 1997) * Vierailijat 2 (Les Couloirs du temps: Les visiteurs 2, 1998) * Asterix ja Obelix vastaan Caesar (Astérix et Obélix contre César, 1999) * Kurjat (Les Misérables, 2000) * Just Visiting – kuokkavieraat keskiajalta (Just Visiting, 2001) * Napoleon (Napoléon, 2002) * Asterix & Obelix: Tehtävä Kleopatra (Astérix et Obélix: Mission Cléopâtre, 2002) * Sutten valtakunta (L'Empire des loups, 2005) * Ranskalaista häähumua (Qu'est-ce qu'on a fait au Bon Dieu, 2014) * Asterix ja taikajuoman salaisuus (Astérix: Le secret de la potion magique, 2018) * Ranskalaista häähumua 2 (Qu'est-ce qu'on a encore fait au bon Dieu?, 2019) Lähde: == Lähteet == Luokka:Ranskalaiset näyttelijät Luokka:Vuonna 1952 syntyneet Luokka:Elävät henkilöt
Mendelian Inheritance in Man

Mendelian Inheritance in Man (tai Online Mendelian Inheritance in Man eli OMIM) on projekti, joka ylläpitää tietokantaa kaikista tunnetuista ihmisten sairauksista, jotka ovat kokonaan tai osittain geenien määrämiä. Tietokannassa on lueteltu myös tautiin liittyvät geenit. OMIM on Johns Hopkinsin yliopiston tutkijoiden kehittämä, ja online-version siitä teki National Center for Biotechnology Information. Tietokannassa kaikki taudit ja geenit tunnistetaan kuusinumeroisella numerosarjalla, jonka ensimmäinen numero kertoo tavan, jolla tauti periytyy. NIM-koodin edessä voi olla myös jokin merkeistä *, #, +, %, tai ^. Merkki kertoo miten paljon minkäkin taudin periytyvyyteen liittyvistä geeneistä ja fenotyypeistä on tietoa.NIM Frequently asked questions OMIM 1\. numero Mahdolliset MIM-koodit Periytymistapa 1 100000–199999 Autosomaaliset dominoivat lokukset tai fenotyypit (ennen 15. toukokuuta 1994) 2 200000–299999 Autosomaaliset resessiiviset lokukset tai fenotyypit (ennen 15. toukokuuta 1994) 3 300000–399999 X-kromosomaaliset lokukset tai fenotyypit 4 400000–499999 Y-kromosomaaliset lokukset tai fenotyypit 5 500000–599999 Mitokondriaaliset lokukset tai fenotyypit 6 600000– Autosomaaliset lokukset tai fenotyypit (15. toukokuuta 1994 jälkeen) ==Lähteet== ==Aiheesta muualla== *OMIM Luokka:Biologiset tietokannat